כרמן קררה

כרמן קררה (באנגלית: Carmen Carrera; נולדה ב-13 באפריל 1985) היא אישיות טלוויזיה, דוגמנית, מופיעת דראג, שחקנית, ואקטיביסטית אמריקאית, שעלתה למודעות הציבורית כשהופיעה בעונה השלישית של תוכנית הריאליטי המרוץ לדראג של רו פול כמו גם בספין אוף לסדרה RuPaul's Drag U. קררה היא טרנסג'נדרית. קררה נולדה באלמווד פארק, ניו ג'רזי. ב-2011, היא הופיעה בעונה השלישית של תוכנית הריאליטי, "המרוץ לדראג של רו פול". בגיליון נובמבר 2011 של המגזין W,  קררה השתתפה בפרויקט אמנותי של ההוצאה לאורך הגיליון, בסדרה של פרסומות למוצרים בדיוניים. גם בשנת 2011, קררה, יחד עם עמיתותיה לעונה השלישית של "המרוץ לדראג" , מנילה לוזון ושאנג'לה לקוויפה וודלי, הופיעה בפרסומת טלוויזיה של חברת הנסיעות אורביץ. קררה היא גם פעילה להעלאת המודעות ולמניעת איידס. היא הופיעה בפרסומת עבור גיליאד סיאנסז, שנקרא "מסלול הסרט האדום", יחד עם מתחרות נוספות מ"המרוץ לדראג", והשמלה שהיא לבשה בה נמכרה במכירה פומבית לציון יום האיידס העולמי. ההכנסות מהמכירה נתרמו לאגודה הלאומית של אנשים עם איידס. קררה הופיע בתור "פרופסור לדראג" בשני פרקים של העונה השנייה של RuPaul's Drag U. בפרק "נשות שנות ה-80", היא עשתה מייקאובר לזמרת Stacey Q. קררה הופיעה בקליפ לשיר של הזמר לובארי (Lovari) "Take My Pain Away". בפרק של תוכנית החדשות של רשת ABC ‏Primetime: What Would You Do? אשר שודר ב-4 במאי 2012, קררה גילמה את תפקיד מלצרית טרנסג'נדרית במסעדה בניו ג'רזי. שחקן בתפקיד לקוח מתנגח בקררה-המלצרית על כך שהיא שירתה אותו קודם כשהציגה כגבר. הלקוחות האחרים במסעדה (לא שחקנים) באו להגנתה של קררה. תוכנית זו גם סימנה את הפעם הראשונה בה קררה חשפה בפומבי את היותה טרנסג'נדרית. ב-11 ביוני 2012, קררה הופיעה בפרק של הסדרה ברשת TLC Cake Boss, שבו, ללא ידיעתה, סדרו אותה כחלק ממתיחה. שורת המחץ של הבדיחה הייתה אחרי שסידרו בליינד דייט בין קררה לבין בן דוד של כוכב הסדרה, ולאסטרו, האחרון מודיע לקרובו ש"...זה גבר, מותק!" קררה הסכימה להופיע כדי לקדם שוויון זכויות לאנשים טרנסג'נדרים בקהילה, ואילו "הבדיחה", לה לא הסכימה, פעלה במטרה הפוכה מכך. בעקבות שידור התוכנית, קררה כתבה על כך בפייסבוק: By calling me a 'MAN' promotes ignorance and makes it ok to call transgender women, men. PEOPLE GET BULLIED, BEAT UP, AND KILLED FOR BEING TRANS BECAUSE OF THIS IGNORANCE! ... I made it VERY clear to the producers on how to use the correct wording before agreeing to filming this but instead they chose to poke fun and be disrespectful. That's not what Im [sic] about! ... I may not have been born a woman, but im [sic] NOT a man... After taking this journey it's not fair at all to be lied to by the producers. בתרגום חופשי לעברית: לקרוא לי "גבר" מקדם בורות וגורם לכך שזה יהיה בסדר לקרוא לאישה טרנסגנדרית "גבר". אנשים סופגים בריונות, מכות ואף נרצחים בשל היותם טרנסגנדרים, וזה מתאפשר בגלל הבורות הזאת. אני הבהרתי למפיקים באיזה מילים יש להשתמש לפני שהסכמתי להצטלם לתוכנית אבל במקום זאת הם בחרו להגיד בדיחה ולא לכבד אותי. אני לא מוכנה לזה. אני אולי לא נולדתי כאישה אבל אני לא גבר. אחרי המסע הארוך שעברתי זה לא היה הגון מצד ההפקה לשקר לי". ולאסטרו לאחר מכן התנצל על המקרה ואמר כי "אני חייב התנצלות בפני כל קהילת הלהט"ב. זו בהחלט לא הייתה כוונתי להרגיז או להעליב אותה, או כל אחד אחר בקהילה, וזו הייתה טעות להשתמש במילים שהשתמשתי בהן. אני תומך בשוויון זכויות ללהט"בים, ובעוד שאני מתחרט על המצב הזה ועל בחירת המילים שלי, אני אסיר תודה לקבל את המשוב הזה, ואת ההזדמנות ללמוד מהטעות הזו. אני מקווה שכרמן תקבל את חרטתי הכנה." למחרת, ב-12 ביוני 2012, TLC, הודיעה כי הפרק הזה לא ישודר בשידורים חוזרים עד להודעה חדשה, ושבכוונת הרשת לערוך את הפרק מחדש למען שידורו בעתיד. זמן לא רב אחרי הופעתה ב"המרוץ לדראג", סוכנות הדוגמנות עלית יצרה עמה קשר, והיא החלה להופיע במסלולים ובמגזינים ברחבי עולם כדוגמנית צמרת. ב-2013 הופצה עצומה המבקשת שקררה תשמש כדוגמנית במהלך תצוגת האופנה של ויקטוריה'ס סיקרט, אבל למרות הסיקור התקשורתי ואיסוף כ-45,000 חתימות על העצומה, החברה לא נעתרה לבקשה. בחודש מרץ 2014, קררה העבירה ביקורת על רופול עבור השימוש בכינוי גנאי "she-male" בתוכניתו המרוץ לדראג של רו פול. היא המשיכה להיות ביקורתית כלפיו כאשר הסוגיה עלתה שוב ב-2015, אחרי שרשת לוגו הוציאה מהתוכנית את החידון "Female or SheMale", מה שהניע את רופול להגן על השימוש במילה "tranny". הביקורת של קררה הובילה להאשמות על ידי אחרים שהיא "נושכת את היד שהאכילה אותה". קררה השיבה כי בעוד שהיא מעריכה את ההזדמנות להתחרות ב"המרוץ לדראג", היא בסופו של דבר הרוויחה את הסטטוס שלה באמצעות המאמצים שלה ואלה של הסוכן שלה, חבריה, המעריצים שלה ומשפחתה, והיא לא מחויבת לתמוך ברופול בגין שימוש בשפה טרנספובית. קררה הופיעה בעבודה של הצלם דייוויד לה-שאפל. היא צולמה בפוסטר עבור "נשף החיים", אירוע ההתרמה הגדול ביותר באירופה למען חולי HIV/AIDS, בו היא מופיעה עם גניטליה זכרית ונקבית, כדי לייצג את הטשטוש של הזהות המגדרית. ב-2014, קררה נכללה ברשימת "40 מתחת ל-40" של כתב העת Advocate, והייתה לה הופעת קמע בפרק הבכורה של הסדרה ג'יין הבתולה. באותה השנה, השתתפה קררה בתוכנית הראיונות של קייטי קוריק יחד עם לברן קוקס, בראיון שהפך לאחד המתוקשרים ביותר שלה. קוריק שאלה את קררה לגבי אברי מינה, וקררה ענתה לה באופן שאינו משתמע שאין זו שאלה לגיטימית. עם זאת, כשיצאה קוקס מהחדר הירוק, קוריק שאלה גם אותה, וקיבלה תשובה דומה. שתי המתראיינות הביעו אכזבה והתנגדות לעצם השאלה, עליה קוריק הגנה בתוכנית. קוריק ספגה את הביקורות, הבינה שהיא טעתה, והחליטה להשתפר. היא הזמינה את קוקס חזרה לתוכנית, והתנצלה בפניה. ב-2017, אירחה קוריק סרט תיעודי עבור נשיונל ג'יאוגרפיק על אנשים טרנסג'נדרים. גם ב-2014, קררה הופיעה על שער גיליון 5 שנים למגזין C☆NDY יחד עם שלוש עשרה נשים טרנסג'נדריות אחרות: ג'נט מוק, לברן קוקס, ג'ינה רוסרו, אייסיס קינג, ג'יזל אליסיה, ליינה רמוס, דינה מארי, נינה פון, ג'וליאנה האקסטבל, ניקי מ'נרי, פש די, כרמן אקסטרווגנזה ויסמין פטי. ב-2015 הופיעה קררה בתפקיד חוזר באופרת הסבון, היפים והאמיצים. ב-2016, השתתפה קררה בסדרה התיעודית OutPost, בבימויו של ויליאם פארל, המתעדת את סיפוריהם של אנשים טרנסג'נדרים באמריקה הלטינית. היא טסה לברזיל ושהתה בקרב הקהילה בריו דה ז'ניירו, ומספרת שהמצב שם עוד יותר גרוע מאשר מה שהכירה בארצות הברית, ושלנשים הטרנסג'נדריות שם כמעט ואין ברירה אלא לעבוד בזנות, ושרבות מהן מוכות, נאנסות ונרצחות. קררה היא מבקרת חריפה של קייטלין ג'נר, וטוענת שהיא עושה נזק לקהילה הטרנסג'נדרית, בתמיכתה בפוליטיקאים (כגוון: נשיא ארצות הברית המכהן, דונלד טראמפ) ומטיפים אוונגליסטים המבקשים, ומצליחים, לחסום את קידום הקהילה, ולבטל חוקים המבטיחים זכויות לטרנסג'נדרים. בשנת 2022 ביצעה הופעת אורח בסדרה הקומית "The Garcias" מבית HBO Max. קררה הייתה בזוגיות רשמית עם אדריאן טורס מאז 2009. ב-2015, אחרי פרידה מתוקשרת, השניים חזרו ועברו ייעוץ זוגי ששודר בטלוויזיה במסגרת התוכנית Couples Therapy. הם נישאו ב-10 ביוני 2015, במהלך הצילומים לתוכנית, והטקס שודר כפרק סיום העונה ב-9 בדצמבר 2015. בעת הצילומים של "המרוץ לדראג של רו פול", קררה עדיין לא יצאה כטרנסג'נדרית, והציגה כגבר הומו, והתחילה את המעבר המגדרי שלה אחרי שהודחה מהתוכנית. מוצאה של קררה הוא מפוארטו ריקו. אתר האינטרנט הרשמי של כרמן קררה מדיה וקבצים בנושא כרמן קררה בוויקישיתוף כרמן קררה, ברשת החברתית פייסבוק כרמן קררה, ברשת החברתית אקס (טוויטר) כרמן קררה, ברשת החברתית אינסטגרם כרמן קררה, סרטונים בערוץ היוטיוב כרמן קררה, במסד הנתונים הקולנועיים IMDb (באנגלית) "Carmen Carrera Is Ready to Be the First Transgender 'Angel'". "RuPaul's Drag U Season 2 – Meet the Cast". LogoTV.com. "RuPaul's Drag Race Season 3 – Meet the Cast". LogoTV.com. ארכיון מ-2012-05-03. נבדק ב-2018-09-14. New Jersey's own Carmen Carrera brings the heat to Season 3 of "RuPaul's Drag Race"! | Out in Jersey (אורכב 21.04.2012 בארכיון Wayback Machine). Madeliene Davis (1 במרץ 2011). "RuPaul's Drag Race Takes a Page Out of Heathers". Gawker. Gawker Media. ארכיון מ-2013-03-13. נבדק ב-2018-09-14. {{cite web}}: (עזרה) Ruth LaFerla (4 בנובמבר 2011). "Scratch the Ad and Sniff Out the Parody". The New York Times: Fashion and Style. The New York Times Company. {{cite news}}: (עזרה) "Orbitz Commercial – Rupaul's Drag Race Cast". YouTube. 2 ביוני 2011. {{cite web}}: (עזרה) Red Ribbon Runway. 26 ביולי 2011. {{cite AV media}}: (עזרה) Chris Spargo (1 בדצמבר 2011). "NOW: Red Ribbon Runway Auction". NewNowNext. Logo. {{cite web}}: (עזרה) Spirko, Craig (Director) (29 באוגוסט 2011). 80s Ladies (Television production). USA: Logo. {{cite AV media}}: (עזרה) "Carmen Carrera (before RuPaul's Drag Race) in Lovari - Take My Pain Away". 25 בפברואר 2010. {{cite web}}: (עזרה) "Patrons Defend Transgender Waitress at N.J. Diner". ABC News. 1 במאי 2012. {{cite news}}: (עזרה) Kevin Burra (12 ביוני 2012). "'Cake Boss' Features Carmen Carrera, Transgender Star Claims She Was Butt Of Transphobic Joke". The Huffington Post. {{cite news}}: (עזרה) "Carmen Carrera". Facebook. "Buddy Valastro - I've been trying to connect with Carmen..." Facebook. Matt Kane (13 ביוני 2012). "TLC Pulls Cake Boss Episode After Carmen Carrera and Her Supporters Speak Out". GLAAD. {{cite web}}: (עזרה) Woodrow Whyte, Carmen Carrera On Trump, Transitioning And RuPaul's Drag Race, PopBuzz, ‏28 April 2017 John Gascot (28 במרץ 2011). "Carmen Carrera Will Audition for the 2014 Victoria's Secret Fashion Show". HuffPost. {{cite news}}: (עזרה) Parker Marie Molloy; Daniel Reynolds; Sunnivie Brydum (17 באפריל 2014). "Is the T Word the New N Word?". The Advocate. Here Media. {{cite web}}: (עזרה) Parker Marie Molloy (18 במרץ 2014). "RuPaul Stokes Anger With Use of Transphobic Slur". The Advocate. {{cite web}}: (עזרה) Parker Marie Molloy; Daniel Reynolds; Sunnivie Brydum. "Carmen Carrera Becomes Lightning Rod in T-Word Debate". The Advocate. Julien Sauvalle (12 במאי 2014). "Carmen Carrera Naked On The Life Ball Poster Photographed by David LaChapelle". Out. Here Media. {{cite web}}: (עזרה) Annabelle Fenwick Elliott (15 במאי 2014). "Transgender model Carmen Carrera poses nude as both Adam AND Eve in fantastical photo artworks to promote AIDS event". Daily Mail. {{cite news}}: (עזרה) Daniel Reynolds (20 באוגוסט 2014). "Carmen Carrera Is a Model for Trans Equality". The Advocate. {{cite web}}: (עזרה) Sava, Oliver (12 במאי 2015). "Jane The Virgin: "Chapter Twenty-Two"". The A.V. Club. {{cite web}}: (עזרה) J. Bryan Lowder, Katie Couric Offers a “Possibility Model” for How to Conduct a Really Offensive Transgender Interview, Slate, ‏JAN. 7 2014 'I Think I Made a Mistake': Katie Couric On Her Transgender Evolution, The Daily Beast, ‏Feb 5, 2017 Matthew Tharrett. "Laverne Cox, Carmen Carrera, Among 14 Trans Stars On "Candy" Magazine Cover". NewNowNext. Outpost: Brazil's Trans Awakening, iMDB, ‏2016 Phaylen Fairchild, Caitlyn Jenner Blasted Publicly By Trans Supermodel Carmen Carrera, Medium, ‏May 24 2018 Chris Spargo (10 בינואר 2013). "Carmen Carrera Opens Up About Her Recent Separation: Exclusive Interview". NewNowNext. Logo. {{cite web}}: (עזרה) Patrick Gomez (2 בדצמבר 2015). "RuPaul's Drag Race Alum Carmen Carrera Weds Partner of 10 Years on Couples Therapy". People. {{cite web}}: (עזרה) Carmen Carrera (15 באוגוסט 2013). "Carmen Carrera: Show Girl". W. Condé Nast. אורכב מ-המקור ב-2016-08-28. נבדק ב-2018-09-14. {{cite web}}: (עזרה) John Gascot (28 במרץ 2011). "John Gascot: RuPaul's Drag Race: Carmen Carrera". HuffPost. {{cite news}}: (עזרה)